Ksenija Milošević
Ksenija Milošević (1933 –1992), lingvist. Završila je studij srpskohrvatskog jezika i jugoslovenske književnosti na Filozofskom fakultetu u Sarajevu 1961. Na istom fakultetu odbranila je doktorsku disertaciju pod nazivom: Futur egzaktni u savremenom srpskohrvatskom književnom jeziku (1965). Na Filozofskom fakultetu radi od 1962. u zvanju asistenta, od 1968. u zvanje docenta, od 1974. u zvanju vanrednog, a od 1982. u zvanju redovnog profesora. U periodu 1965-1967. bila je lektor srpskohrvatskoga jezika na Slavističkom institutu u Göttingenu. Penzionisana je 1989. Područje naučnog interesa predstavljaju sintaksa i semantika srpskohrvatskog jezika i iz tog područja objavila više naučnih i stručnih radova (Radovi ANU BiH, Književni jezik, Južnoslavenski filolog, Radovi Instituta za jezik i književnost, Zbornik za filologiju i lingvistiku). Bila član redakcije časopisa Pitanja savremenog književnog jezika i časopisa Književni jezik. Bila lektor i predavač na Jugoslavenskom seminaru za strane slaviste.